Încă de pe funcția de ministru de Externe, Sebastian Kurz a pledat pentru limitarea afluxului de imigranți extracomunitari, pentru reducerea indemnizațiilor străinilor aflați în Austria, eliminarea birocrației și limitarea rolului Uniunii Europene în politicile naționale.  Austria a fost folosită ca poartă de intrare pentru cei peste 900.000 de migranți în drumul lor spre Germania, ceea ce a orientat electoratul către partidele anti-migranți.  Partidul lui Sebastian Kurz s-a clasat pe primul loc, cu un scor cuprins între 30 și 33% din voturi, în scrutinul parlamentar din Austria, potrivit sondajelor efectuate la ieșirea de la urne.